Държавен вестник, бр. 23, 2016 г., стр. 199

БРОЙ  23	
Д Ъ Р Ж А В Е Н  В Е С Т Н И К 	
СТР.  199  
В съответствие с т. 1 се определят мерки от 
технически характер с цел да се гарантира, че 
електрическите съоръжения:
а) отговарят на изискванията по отношение 
на механични натоварвания, така че да не за-
страшават хората, домашните животни и вещите;
б) издържат на немеханичните влияния при 
предвидени условия на околната среда, така че 
да не застрашават хората, домашните животни 
и вещите;
в) при предвидими условия на претоварване 
да не застрашават хората, домашните животни 
и вещите.
Приложение № 2  
към чл. 9
Модул А: Вътрешен производствен контрол
1. Вътрешен производствен контрол е про-
цедурата за оценяване на съответствието, чрез 
която производителят изпълнява задълженията 
си по т. 2, 3 и 4 и осигурява и декларира на 
своя отговорност, че съответните електрически 
съоръжения отговарят на изискванията на на-
редбата, приложими към тях.
2. Техническа документация
Производителят изготвя техническата доку-
ментация. Документацията позволява да се оцени 
съответствието на електрическото съоръжение 
с приложимите изисквания и включва съот-
ветния анализ и оценка на риска (рисковете). 
Техническата документация определя точно 
приложимите изисквания и обхваща дотолкова, 
доколкото е необходимо за нуждите на оценя-
ването, проекта, производството и действието 
на електрическото съоръжение. Техническата 
документация съдържа, когато е приложимо, 
най-малко следните елементи:
а) общо описание на електрическото съоръ-
жение;
б) конструктивни и производствени чертежи 
и схеми на компонентите, сглобените единици, 
електрически вериги и др.;
в) описания и обяснения, необходими за 
разбиране на тези чертежи и схеми, както и за 
действието на електрическото съоръжение;
г) списък на хармонизираните стандарти, 
приложени изцяло или частично, данни за ко-
ито са публикувани в „Официален вестник“ на 
Европейския съюз, или на международните или 
националните стандарти по чл. 7 и 8, а когато 
тези хармонизирани стандарти или междуна-
родни, или национални стандарти не са били 
приложени – описания на решенията, приети 
за изпълнение на съществените изисквания, 
включително списък на приложените други под-
ходящи технически спецификации; при частично 
приложени хармонизирани стандарти или меж-
дународни, или национални стандарти по чл. 7 
и 8 в техническата документация се посочват 
частите, които са приложени;
д) резултати от извършените проектни изчис-
ления, проведените изследвания и др.;
е) протоколи от изпитванията.
3. Производство
Производителят взема всички необходими 
мерки за това производственият процес и не-
говото наблюдение да осигурят съответствието 
на произвежданите електрически съоръжения с 
техническата документация, посочена в т. 2, и с 
изискванията на наредбата, приложими към тях.
4. Маркировка „СЕ“ и ЕС декларация за 
съответствие
4.1. Производителят нанася маркировката „СЕ“ 
върху всяко отделно електрическо съоръжение, 
което отговаря на приложимите изисквания на 
наредбата.
4.2. Производителят съставя писмена ЕС 
декларация за съответствие за всеки модел на 
продукта и я съхранява заедно с техническата 
документация на разположение на органите за 
надзор на пазара в продължение на 10 години 
след пускането на електрическото съоръжение 
на пазара. ЕС декларацията за съответствие 
идентифицира електрическото съоръжение, за 
което е съставена.
Копие от ЕС декларацията за съответствие 
се предоставя на органите за надзор на пазара 
при поискване.
5. Упълномощен представител
Задълженията на производителя по т. 4 могат 
да бъдат изпълнявани от негов упълномощен пред-
ставител, от негово име и на негова отговорност, 
при условие че са посочени в пълномощното.
Приложение № 3  
към чл. 10, ал. 3
ЕС декларация за съответствие 
(№ ХХХХ)*
1. Модел на продукта/продукт (номер на 
продукта, тип, партиден или сериен номер):.....
..................................................................................
2. Наименование и адрес на производителя 
или на неговия упълномощен представител: ...
..................................................................................
3. Настоящата декларация за съответствие 
е издадена на отговорността на производителя.
4. Предмет на декларацията (идентификация 
на електрическото съоръжение, позволяваща 
проследяването му; това може да включва дос-
татъчно ясно цветно изображение, когато е не-
обходимо за идентифициране на електрическото 
съоръжение): ..........................................................
5. Предметът на декларацията, описан по-
горе, отговаря на съответното законодателство 
на Европейския съюз за хармонизация: ...........
..................................................................................
6. Позоваване на използваните хармонизирани 
стандарти или позоваване на други технически 
спецификации, по отношение на които се декла-
рира съответствие:.................................................
7. Допълнителна информация: ......................
Подписана за и от името на: .........................
(място и дата на издаване): ............................
(име, длъжност) (подпис): ..............................
*Забележка. Производителят не е задължен да но-
мерира ЕС декларацията за съответствие.
2021